open-index/open-wikipedia-markdown huggingface dataset:
יוסף כנאפו

הרב **יוסף כנאפו** (ה'תקפ"ג, 1823 – ל' בחשון ה'תרס"א, 20 בדצמבר 1900) היה רב ומקובל, מרבני מרוקו. חיבר 18 ספרים, שבעה מהם הודפסו בחייו.

## ביוגרפיה
שמאל|ממוזער|200px|שער ספרו הראשון של הרב יוסף כנאפו שהודפס
נולד במוגדור למשה כנפו, במשפחה בת שלושה בנים, דור שלישי ל"נשרפי אופראן" - קהילה ש-50 מחבריה נשרפו על קידוש השם בעיירה אופראן, לאחר שסירבו להתאסלם.

בגיל 13 כבר החל ללמוד את תורת הקבלה, ונסע בצעירותו למרקש ללמוד אצל הרב אברהם קוריאט ("ברית אבות"), בן דודו של הרב אליהו בן אמוזג.

בהמשך נישא לאשתו זהרה, ונולדו להם שלשה ילדים; הרב דוד, הרב משה ובת.

הרב כנאפו סירב לקבל על עצמו משרת רבנות, ואת זמנו הקדיש ללימוד בבית המדרש ולכתיבת חיבוריו.

הרב יוסף כנאפו נפטר בר"ח כסלו, ל' בחשון ה'תרס"א (1900) בעיר מוגדור, בה נטמן.

### ספריו
הרב כנאפו הקדיש את חייו ללימוד תורה והוראה, וכתב 18 ספרים תורניים.

ספרו הראשון "זבח פסח" נדפס בשנת ה'תרל"ד (1874). שבעה ספרים מתוך חיבוריו נדפסו בחייו, רובם בבית הדפוס של רבי אליהו בן אמוזג בליוורנו איטליה, אשר הוסיף וכתב לחלקם הקדמות. ספרים נוספים ראו אור בדפוס של שלמה בילפורטי וחבריו.

סירב לקבל עליו משרת רבנות, עסק בכתיבה בבית המדרש והתפרנס מספריו בדוחק רב.

### משפחתו
אחר פטירתו רעייתו הרבנית זהרה עלתה בגפה בגיל 70 לירושלים.

בנו הרב דוד כנפו כיהן לימים כאב בית הדין של קהילת מוגדור. נכדו הוא יצחק קנפו, עיתונאי ואיש רוח מרוקאי-ישראלי. בין צאצאיו נמנים אמנים, סופרים, חוקרים וקצינים בכירים בצה"ל.

צאצאיו הקימו בארץ את עמותת "אות ברית קודש" (על שם אחד מספריו), העוסקת בהנחלת מורשת יהודי מרוקו.

## מספריו
***זך ונקי** - על המידות והחגים
***מנחת ערב** - הלכות ופירושים על תפילת מנחה
***[https://hebrewbooks.org/pdfpager.aspx?req=6639&pgnum=1 אות ברית קודש]** - על שמירת הברית
***זבח פסח** ו-**יפה עיניים** - על ההגדה והלכות פסח
***שומר שבת** - הלכות שמירת שבת ותפילות, חלק בעברית וחלק בערבית יהודית
***חסדי אבות** - סיפורי הבעש"ט ולקחי מוסר בעקבותיהם, בערבית יהודית
* **[https://hebrewbooks.org/pdfpager.aspx?req=5378&pgnum=1 טוב רואי]** - פירוש על מסכת אבות
* טרילוגיה **מעט מים** (יו"ל מכת"י על ידי פרופ' משה עמאר, ירושלים תש"פ) **מעט צרי** ו-**מעט דבש**
* **קול זמרה** - דרושים על התורה
* **יוסף בסתר** - ביאורים על ספר הזוהר ומפרשיו
* **בדי הארון** - הגהות על ספר "אוצרות חיים" לרבי חיים ויטל וביאורים על כתובים

## ראו גם
* יצחק ד. קנפו

## לקריאה נוספת
* אליחי כנפו, **רבי יוסף כנאפו זיע"א, חייו ומשנתו**
* אשר כנפו, **יכי"ן רבי יוסף כנאפו - משנתו החינוכית ערכית** - קובץ מאמרים, ניסן תשס"ב

## קישורים חיצוניים
* אשר כנפו, ארון הספרים של זקני-רבי יוסף כנאפו זצ"ל, אתר ברית
* אשר כנפו, עיצוב הזיכרון ההיסטורי של קהילה, אתר ברית
* 
* 

## הערות שוליים

קטגוריה:מקובלים
קטגוריה:רבנים מרוקאים
קטגוריה:אסואירה: רבנים
קטגוריה:פרשני מסכת אבות
קטגוריה:פרשני ספר הזוהר
קטגוריה:ילידי 1823
קטגוריה:נפטרים ב-1901
קוסטאס צרצריס

**קוסטאס צרצריס** (ביוונית: **Κώστας Τσαρτσαρής**; נולד ב-17 באוקטובר 1979 בורייה, יוון) הוא כדורסלן עבר יווני ששיחק בעמדות הפאוור פורוורד והסנטר וכיום מאמן כדורסל. ברוב הקריירה שלו שיחק בקבוצת פנאתינייקוס מהליגה היוונית. גובהו 2.10 מטרים.

## קריירה קבוצתית
צרצריס הוא בוגר מחלקת הנוער של פיליפוס ברויה (יוון), בה שיחק בין השנים 1995–1997. בעונת  עבר לשחק בקבוצת גרינדביק האיסלנדית וכבר בעונתו הראשונה כמקצוען העמיד ממוצעים גבוהים ביותר של 20.7 נקודות, 16.3 ריבאונדים, 3 אסיסטים, 2.8 חטיפות ו-1.3 חסימות למשחק. בעונה שלאחר מכן עבר לניר איסט וממוצעיו ירדו משמעותית ל-6.6 נקודות, 4.8 ריבאונדים ואסיסט אחד למשחק. לאחר מכן שיחק שלוש שנים בפריסטרי בהן העמיד בסך הכל ממוצעים של 11.4 נקודות, 7.1 ריבאונדים ו-1.8 אסיסטים למשחק.

בעונת , שב צרצריס למולדתו וחתם באלופת היורוליג פנאתינייקוס. בעונתו הראשונה במדיה קלע 5.4 נקודות והוריד 3.4 ריבאונדים בממוצע למשחק וסייע לקבוצתו לזכות באליפות יוון ובגביע היווני. בעונה שלאחר מכן ממוצעיו עלו ל-8.5 נקודות, 5 ריבאונדים ו-1.1 אסיסטים למשחק והוא אף נבחר למשחק האולסטאר היווני וסייע לקבוצתו לזכות שוב באליפות הליגה. בחמש העונות שלאחר מכן ( - ), סייע צרצריס לפנאתינייקוס לזכות ב-5 אליפויות הליגה היוונית, ב-5 גביעי יוון מתוכם נבחר 3 פעמים (2006–2008) ל-MVP של המפעל ובשתי אליפויות יורוליג (2007, 2009) ובנוסף על כך נבחר עוד ארבע פעמים להשתתף באולסטאר הליגה היוונית.

## נבחרת לאומית
צרצריס משחק גם בנבחרת יוון. את דרכו בנבחרת הלאומית החל בנבחרת עד גיל 18, לאחר מספר שנים עלה לנבחרת עד גיל 22, עימה השתתף באליפות אירופה 1998. באולימפיאדת אתונה הפך לראשונה לשחקן רשמי של הנבחרת הבוגרת והיה שותף לזכייתה באליפות אירופה שנה לאחר מכן. בנוסף על כך היה בסגל נבחרת יוון שזכתה במדליית הכסף באליפות העולם 2006 והיה שותף לה באליפות אירופה 2007 ובמשחקים האולימפיים בבייג'ינג 2008.

## קישורים חיצוניים

* פרופיל באתר היורוליג

קטגוריה:כדורסלנים יוונים
קטגוריה:כדורסלנים באולימפיאדת בייג'ינג (2008)
קטגוריה:כדורסלנים באולימפיאדת אתונה (2004)
קטגוריה:כדורסלני נבחרת יוון
קטגוריה:כדורסלני פריסטרי אתונה
קטגוריה:כדורסלני פנאתינאיקוס
קטגוריה:מאמני כדורסל יוונים
קטגוריה:יוונים שנולדו ב-1979
The Emancipation of Mimi

***The Emancipation Of Mimi*** (בעברית: "**האֵמַנְצִיפַּצִיָה של מימי**") הוא אלבום האולפן העשירי של הזמרת האמריקאית מריה קארי, אשר יצא לאור בשנת 2005.

מגזין הרולינג סטון דירגו את האלבום במקום ה-389 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.

## רקע
האלבום נחשב לאלבום הקאמבק של מריה קארי. הוא יצא לאחר שורה של אכזבות מקצועיות בקריירה של קארי. לאחר כישלון הפרויקט Glitter, והאלבום Charmbracelet, קארי בילתה את השנתיים הבאות בכתיבת שירים ובהקלטת אלבומה הבא.

קארי הייתה מועמדת לשמונה פרסי גראמי על האלבום. בין המועמדויות הן אלבום השנה. היא זכתה בשלוש קטגוריות: Best R&B Song ו-Best R&B Vocal Performance על "We Belong Together", ו-"Best Contemporary R&B Album", על האלבום עצמו. בטקס היא ביצעה את השיר הזוכה ואת "Fly Like A Bird".

## סינגלים
בינואר 2005 יצא הסינגל הראשון מהאלבום, "It's Like That", רצועת אר-אנד-בי קצבית שהופקה על ידי ג'רמיין דופרי. השיר הפך תוך מספר שבועות ללהיט הבולט ביותר של קארי מאז החל העשור, כשהוא מטפס בבטחה במצעד הבילבורד. תגובות דומות נרשמו גם מעבר לים, כשהשיר מצליח להתברג במיקומים גבוהים במצעדים גם בבריטניה ואוסטרליה. בישראל הגיע השיר למקום הראשון במצעד הבינלאומי של גלגלצ.

כשבועיים לפני צאת האלבום, יצא לרדיו הסינגל השני, "We Belong Together". השיר הוא בלדה קצבית שהופק אף הוא על ידי דופרי. השיר הפך ללהיט הגדול ביותר בקריירה של קארי. הוא רשם שיא כשכבש שמונה מצעדים במגזין הבילבורד בו זמנית. בסך-הכול שהה 14 שבועות לא רצופים בראש מצעד הבילבורד הכללי. כמו כן, הוא זכה להשמעות הרבות ביותר מעל גלי האתר אי פעם. השיר היה הצלחה גם מחוץ לארצות הברית. הוא הגיע למקום הראשון באוסטרליה ובקנדה ולמקום השני באנגליה.

הסינגל השלישי מהאלבום, "Shake It Off", זכה להצלחה בארצות הברית. הוא הגיע למקום השני, שם שהה שישה שבועות.
בשאר העולם יצא כסינגל כפול עם השיר "Get Your Number".

הסינגל החמישי מהאלבום "Don't Forget About Us", נכלל במהדורה המחודשת של האלבום, והפך לסינגל ה-17 של קארי שהגיע למקום הראשון בארצות הברית. הסינגל האחרון מהאלבום, "" לא הצליח לשחזר את הצלחת קודמיו.

## רשימת רצועות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי מריה קארי
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי סקוט סטורץ'
קטגוריה:אלבומים שהופקו על ידי קניה וסט
קטגוריה:אלבומים שהופקו על ידי רודני ג'רקינס
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B העכשווי הטוב ביותר
קטגוריה:אלבומי חברת איילנד רקורדס
קטגוריה:אלבומי קונספט
גלגל הצבעים

[שמאל|ממוזער|250px|גלגל צבעים משנת [1908 המחולק ל"צבעים חיוביים" ו"צבעים שליליים".]]
שמאל|ממוזער|250px|גלגל צבעים המכיל צבעי יסוד, צבעים משניים וצבעים שלישוניים.
שמאל|ממוזער|250px|גלגל צבעים מסוג RGB (שצבעי היסוד שהוא מכיל הם אדום, ירוק וכחול).
**גלגל הצבעים** הוא ייצוג מופשט של גוני הצבע השונים הניתנים לתפיסה על ידי עין אנושית, על פני מעגל.

## הצבעים בגלגל הצבעים
בשימוש בצבע כחומר לציור נהוג להשתמש בגלגל צבעים המורכב משלושת צבעי היסוד: אדום,צהוב וכחול, והצבעים המיוחדים שחור ולבן, כשבין כל שניים מהם, הצבע הנוצר מערבובם. כך ניתן לראות את הצבע הכתום בין הצהוב והאדום, את הירוק בין הכחול והצהוב, ואת הסגול בין האדום והכחול. שלושת צבעים אלו נקראים צבעים משניים. ניתן להציג בגלגל צבעים גם את הצבעים הנוצרים בין ערבוב כל צבע יסוד והצבע המשני שלידו, וכך ליצור את ששת הצבעים השלישוניים וכאשר יערבבו את כל הצבעים יחד יצא שחור, ניתן לחלק את גלגל הצבעים לשני חצאים על מנת להפריד בין הצבעים החמים (האדומים, הצהובים וחלק מהירוקים) לצבעים הקרים (הסגולים, הכחולים וחלק מהירוקים).
קיימים גם גלגלי צבעים המבוססים על שלושה צבעי יסוד שונים כמו גלגל צבעים המבוסס על הצבעים אדום ירוק וכחול (RGB), וכן כאלו המכילים ארבעה צבעי יסוד.

לרוב נהוג לשרטט את הצבעים כאשר הצבע האדום נמצא בזווית של 0 מעלות (כלומר - מצד ימין, או 'בשעה 3'), ויתר והצבעים מסודרים בהדרגה אחריו, עם כיוון השעון, בהתאם לתחום התדרים שלהם בספקטרום הנראה. 

בהינתן מודל של גלגל צבעים, קל לגזור ממנו שילובי צבעים משלימים ושאר ערכות צבעים לצורכי עיצוב חזותי, קריאות וכדומה.

## היסטוריה של גלגל הצבעים

שמאל|ממוזער|250px|גלגל הצבעים של ניוטון עושה אנלוגיה בין צבעים לתווים מוזיקליים, כך שתדר כל צבע אנלוגי לגובה הצליל בסולם מוזיקלי.
הרעיון שניתן לסדר את צבעי הספקטרום הנראה בסידור מעגלי כדי לחזות את הגוון של תערובת צבעים הוצע לראשון על ידי אייזק ניוטון בספרו אופטיקה משנת 1704. ניוטון הציע תהליך חישובי המאפשר לחזות את גוון התערובת לפי שני הצבעים ועוצמת התאורה היחסית של כל צבע. החישוב של ניוטון את הצבע המתקבל כרך בשלושה שלבים: ראשית, סמן את שני הצבעים על גלגל הצבעים, ולידם כתוב את משקלו של כל צבע. שנית מצא את ה-barycenter (מרכז מסה) של שני הצבעים המשוקללים בצורה שונה. שלישית, פרש את המרחק הרדיאלי של מרכז המסה של שני הצבעים ממרכז המעגל כרוויה של הצבע, ואת המיקום האזימוטלי של התו המתקבל על המעגל כצבע של התערובת. לכן, גלגל הצבעים של ניוטון הוא חיזוי של מודל הצבעים המודרני CIE 1931 color diagram.

## ראו גם
* צבע יסוד
* ייצוג צבע במחשב
* עיוורון צבעים
* דיסק ניוטון
* צבע שניוני
* צבעים במקרא
* צבעים משלימים

## קישורים חיצוניים

* 

קטגוריה:צבעים
צבעים
שריון ריאקטיבי

[ממוזער|שמאל|250px|[נגמ"ש לחימה (IFV) מדגם בראדלי עם מיגון ריאקטיבי. ניתן לראות בבירור את חומר הנפץ שהותקן בחזית הכלי, בצדדיו ואף על צריחו. חבילת מיגון זו היא מתוצרת חברת רפא"ל הישראלית]]
[ממוזער|טנק [Type 96 עם מיגון ריאקטיבי על הצריח]]
**שריון ריאקטיבי** הוא סוג שריון המותקן ברכב קרבי משוריין המגיב לפגיעת תחמושת באופן שמקטין את הנזק לרכב. מיגון כזה יעיל בעיקר נגד חימוש המבוסס על מטען חלול (כגון רקטות נ"ט וטילי נ"ט). קיימים סוגים שונים של מיגון ריאקטיבי, אולם מרביתם עושים שימוש ביחידות של חומר נפץ הודף המותקנות על הדופן החיצונית של הרכב. יחידות אלה מתפוצצות עם פגיעת החימוש, וכך מפחיתות משמעותית את יעילותו. 

טכנולוגיה זו פותחה לאחר מלחמת ששת הימים על ידי חוקר גרמני בשם מנפרד הלד שעסק בניתוח הפגיעות שנגרמו לטנקים ישראליים במלחמה. הפיתוח של הלד הוא הבסיס למרבית מערכות המיגון הריאקטיבי המצויות בשימוש כיום. שימוש חלוצי בטכנולוגיה של הלד נעשה על ידי ישראל במיגון הידוע בשם "בלייזר" על טנקי שוט ומגח במלחמת לבנון הראשונה, אז הוכיח את יעילותו. 

כדי להתגבר על המיגון הריאקטיבי פותחו טילי נ"ט ופגזי טנקים בעלי ראש קרב כפול (טַנְדֵּם). בתצורה זו מכיל טיל הנ"ט או הפגז שני מטעני נפץ, במקום אחד, המוצבים אחד מאחורי השני (מכאן השם "טנדם").
# המטען הקדמי, אשר בדרך כלל קטן משמעותית ביחס למטען האחורי, בא במגע ראשון עם המטרה. הוא מתפוצץ ראשון בזמן הפגיעה במטרה, על מנת ליזום את חומר הנפץ שבקופסת המיגון הריאקטיבי ובכך לנטרל את ההגנה שמספקת קופסת המיגון. 
# המטען האחורי, לאחר שהמטען הראשון יזם, מפעיל מטען חלול החודר דרך הפתח בנקודת הפגיעה שפרץ המטען הראשון בשריון הריאקטיבי וחודר דרך השריון הפסיבי של גוף הרכב הקרבי המשוריין.

## ראו גם
* מערכת הגנה אקטיבית לטנקים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שריון
אלכסיי סאבראשנקו

**אלכסיי סאבראשנקו** (ברוסית: **Алексей Саврасенко**; נולד ב-28 בפברואר 1979 בקרסנודאר) הוא כדורסלן עבר רוסי בעל אזרחות יוונית, ששיחק בעמדת הסנטר.

## קריירת המועדונים
סאבראשנקו החל את הקריירה שלו בשנת 1995, בהיותו בן 17 בלבד, בקבוצת אולימפיאקוס מהליגה היוונית. בעונותיו הראשונות בקבוצה הוא מיעט לקבל דקות משחק, וכתוצאה מכך גם תפוקתו עבור הקבוצה הייתה דלה. בעונת  הושאל סאבראשנקו לקבוצת פריסטרי אתונה מליגת העל היוונית, וכשחזר לאולימפיאקוס בעונה שלאחר מכן, הפך לשחקן משמעותי בקבוצה וזכה עמה בגביע היווני ב-2002.

זמן קצר לאחר תחילת עונת , עבר סאבראשנקו לצסק"א מוסקבה מהליגה הרוסית. בעונתו הראשונה בצסק"א הוא שותף במספר מועט של משחקים, אך בעונות הבאות השתפר והפך לאחד משחקני הקבוצה הבולטים. עונת השיא שלו הייתה עונת , שבה הוא קלע 9.8 נקודות בממוצע למשחק בליגה וזכה בתואר ה-MVP של הגביע הרוסי.

סאבראשנקו היה שותף לזכייה בתארים רבים של צסק"א: שני גביעי היורוליג בשנים 2006 ו-2008, שש אליפויות רוסיה רצופות בשנים 2003-2008, ושלושה גביעים רוסיים בשנים 2005-2007. 

בראשית 2009 עבר סאבראשנקו בהשאלה לקבוצת ספרטק סנקט פטרבורג, ולבסוף, חתם בהמשך אותה שנה בדינמו מוסקבה. ב-2010 עבר לחימקי מוסקבה ושיחק בה במשך שתי עונות.

ב-2011 חתם באוניקס קאזאן.

ב-2012 חתם בלוקומוטיב קובאן לעונה, ובסיומה פרש מכדורסל.

## נבחרת לאומית
סאבראשנקו שיחק לראשונה עבור נבחרת רוסיה באליפות אירופה בשנת 2001 וכעבור שנה השתתף באליפות העולם 2002, ומאז הוא שחקן קבוע בנבחרת הלאומית ואחד משחקניה המובילים. הישג השיא שלו עם הנבחרת היה זכייה במדליית הזהב באליפות אירופה 2007. הוא השתתף עם הנבחרת גם באליפויות אירופה של 2003 ו-2005, וכן בטורניר הכדורסל של אולימפיאדת בייג'ינג 2008.

## תארים
;אולימפיאקוס
* יורוליג: 1997
* אליפות יוון: 1996, 1997
* הגביע היווני: 1997, 2002

;צסק"א מוסקבה
* יורוליג: 2006, 2008
* אליפות רוסיה: 2003, 2004, 2005, 2006, 2007, 2008
* הגביע הרוסי: 2005, 2006, 2007
** MVP של הגביע הרוסי: 2007

;נבחרת רוסיה
* אליפות אירופה: 2007

## קישורים חיצוניים

* אלכסיי סאבראשנקו באתר אולימפיאדת בייג'ינג

קטגוריה:כדורסלנים רוסים
קטגוריה:כדורסלנים יוונים
קטגוריה:כדורסלנים באולימפיאדת בייג'ינג (2008)
קטגוריה:כדורסלני נבחרת רוסיה
קטגוריה:כדורסלני פריסטרי אתונה
קטגוריה:כדורסלני אולימפיאקוס
קטגוריה:כדורסלני צסק"א מוסקבה
קטגוריה:כדורסלני ספרטק סנקט פטרבורג
קטגוריה:כדורסלני חימקי
קטגוריה:כדורסלני דינמו מוסקבה
קטגוריה:כדורסלני אוניקס קאזאן
קטגוריה:כדורסלני לוקומוטיב קובאן
קטגוריה:רוסים שנולדו ב-1979
כיכר אליאנס

**כיכר אליאנס** (בצרפתית **Place d'Alliance**) היא כיכר עירונית בעיר נאנסי שבצפון-מזרח צרפת, השוכנת כ-150 מטרים ממזרח לכיכר סטניסלאס הגדולה והידועה ממנה. בשנת 1983 הוכרזו שתי הכיכרות, ביחד עם כיכר קרייר כאתר מורשת עולמית. 
## היסטוריה
הכיכר הוקמה בהוראתו של סטניסלאב לשצ'ינסקי, מלך פולין שנשא גם בתואר דוכס לורן בין השנים 1766-1738. היא תוכננה על ידי האדריכל עמנואל ארה (Emmanuel Héré), וסביבה הוקמו בתי מידות פרטיים ("hôtel particulier"). בתחילה נקראה הכיכר על שמו של סטניסלה הקדוש, אך עד מהרה הוסב שמה לכיכר אליאנס, על מנת להנציח את הברית שנחתמה בשנת 1756, בעקבות מלחמת שבע השנים, בין לואי החמישה עשר, מלך צרפת, למריה תרזה מאוסטריה. ברית זו שינתה בריתות קודמות שנכרתו לאחר מלחמת הירושה האוסטרית, ואשר במסגרתן היו צרפת ואוסטריה יריבות.

צורתה של הכיכר היא כשל מלבן באורך של כ-70 מטרים מצפון לדרום, וברוחב של כ-60 מטרים ממזרח למערב. הרחבה אינה מרוצפת ושדרת עצי טיליה שנטעה בשנת 1763 מקיפה אותה מכל כיווניה. במרכז הרחבה נצבת מזרקה ועליה מתנוססת הכתובת:




מעל אגן האבן נצבות דמויות אלגוריות עשויות עופרת המשמשות כמזרקות, ומעליהן אובליסק אבן שבראשו דמות התוקעת בביוגל.

## קישורים חיצוניים

* הכיכר באתר לשכת התיירות העירונית

קטגוריה:צרפת: אתרי מורשת עולמית
קטגוריה:נאנסי
אליאנס
קטגוריה:גראנד אסט: מבנים
ז'ורז'-לואי לקלר דה בופון

**ז'ורז-לואי לקלר דה בופון** (בצרפתית: **Georges-Louis Leclerc, Comte de Buffon**; 7 בספטמבר 1707 – 16 באפריל 1788) היה חוקר טבע, מתמטיקאי, קוסמולוג ועורך אנציקלופדיות צרפתי.

## קורות חיים

ז'ורז'-לואי לקלר דה בופון נולד בעיר מונבאר (Montbard) במחוז קוט ד'אור שבחבל בורגון בצרפת. אביו היה לחבר המועצה המשפטית של העיר דיז'ון, והמשפחה עברה להתגורר שם. אחרי שסיים לימודים בבית ספר תיכון של מסדר הישועים שבעיר, למד בופון הצעיר משפטים והוסמך כעורך דין ב-1726, אך העדיף את המדעים למרות שמשפחתו לא ראתה זאת בעין יפה. ב-1728 החל ללמוד מתמטיקה באוניברסיטה של העיר אנז'ה. הוא קרא את כתבי אייזק ניוטון ונרשם גם לקורס ברפואה, אך היות שהרג קצין קרואטי בדו-קרב נמלט לדיז'ון או לנאנט. משם יצא למסע נרחב באירופה, אך שב למשפחתו כדי להבטיח את ירושתו אחרי שאביו נישא בפעם השנייה.

בופון תרגם לצרפתית את כתבי ניוטון וניסה לעשות שימוש בחשבון דיפרנציאלי ואינטגרלי בתורת ההסתברות. הוא עקר לפריז ושם התוודע אל וולטר ואל אנשי רוח אחרים, וב-1734 התקבל כחבר האקדמיה הצרפתית למדעים. ב-1739 התמנה על ידי פטרונו, השר מורפה, למנהל הגן הבוטני המלכותי בפריז. הוא הרחיב אותו על ידי הוספת עצים וצמחים רבים מכל רחבי העולם, והקים בו מוזיאון ומרכז למחקר מדעי. ב-1753 נבחר לחבר האקדמיה הצרפתית, ובנאומו בטקס קבלתו קרא את חיבורו "מחקר על הסגנון". ב-1773 הוענק לו תואר האצילות דה בופון. הוא מת בפריז ב-1788.

## יצירתו
דה בופון נודע בעיקר בשל יצירתו המקיפה "היסטוריה של הטבע" (*Histoire naturelle*), שכללה 35 כרכים שיצאו לאור בשנים 1749–1788. תשעה כרכים נוספים פורסמו אחרי מותו. יצירה זו כוללת את כל שהיה ידוע בזמנו על עולם הטבע. היא נכתבה בסגנון מלוטש, תורגמה לשפות רבות ונקראה על ידי משכילים רבים ברחבי אירופה. בין השאר, תורגמו חלקים מן היצירה לעברית על ידי אברהם בן הגר"א.

בין היתר, עסק דה בופון בבעיית מקורה של מערכת השמש, וסבר כי כוכבי הלכת נוצרו כתוצאה של התנגשויות מטאורים בשמש. הוא הביע את דעתו כי גיל כדור הארץ הוא 75,000 שנה - טענה שהייתה מנוגדת לדוגמה של הכנסייה הקתולית בצרפת, שהטילה חרם על ספריו והעלתה אותם באש.

דה בופון הכחיש את מה שנאמר בספר "בראשית" על אודות תיבת נוח, וסבר כי החיות לא נוצרו כפי שהן, אלא עברו תהליכים של התפתחות ושל התנוונות במשך הזמן. הוא בחן את הדמיון בין האדם לבין הקוף ואת האפשרות כי יש להם אב-קדמון משותף. צ'ארלס דרווין כתב כי דה בופון היה החוקר הראשון בזמן החדש שעסק בתורת האבולוציה.

## ראו גם
* המחט של בופון

## קישורים חיצוניים

* 
* קטע מהספר שכתב, Cours de l'histoire naturelle des mammifères, google books
* 
* 
* 

קטגוריה:חוקרי טבע
קטגוריה:מדענים צרפתים
קטגוריה:חברי האקדמיה הצרפתית
קטגוריה:חברי האקדמיה הצרפתית למדעים
קטגוריה:מנהלי גנים בוטניים
קטגוריה:אנציקלופדיסטים צרפתים
קטגוריה:צרפתים חברי האקדמיה האמריקאית לאמנויות ולמדעים
קטגוריה:עמיתים זרים בחברה המלכותית
קטגוריה:צרפתים שנולדו במאה ה-18
קטגוריה:צרפתים שנפטרו ב-1788
מפונגובווה

**מפונגובווה** (**Mapungubwe**) הייתה עיר המדינה הגדולה ביותר בחלקה הדרומי של אפריקה במאה ה-13. בשיאה חלשה על שטח של כ-30,000 קמ"ר סמוך למפגש הנהרות לימפופו ושאשה בתחומן של דרום אפריקה, זימבבווה ובוצוואנה של ימינו. שורשיה של הממלכה בראשית המאה ה-10 והיא התקיימה משך 400 שנה. האזור הוכרז כפארק לאומי בשנת 1995, והנוף התרבותי שהותירה מפונגובווה הוכרז כאתר מורשת עולמית בשנת 2003.

## היסטוריה וממצאים
האזור בו שכנה מפונגובווה היה נושב כבר בתקופת האבן בידי אבותיהם של בני הסן שהיו ציידים-לקטים. כאשר שבטי בנטו היגרו לאזור כ-2000 שנה לפני זמננו, הם הביאו עימם ידע חקלאי אשר אומץ בידי חלק מבני הסן. מתקופת הברזל באזור, החל באמצע המאה ה-3, השתמרו ממצאים בדמות חרסים וערימות פסולת. בין המאה ה-7 למאה ה-9 האזור היה נושב בדלילות בשל תקופה של מיעוט גשמים.

שורשיה של מפונגובווה מתוארכים לשנת 900 לערך, ומאז ועד לשקיעתה נהוג להבחין בשלושה שלבים שבכל אחד מהם היה יישוב מרכזי (או עיר בירה) אחר:

### תקופת ז'יזו (900-1020)
כאשר תנאי האקלים השתפרו, קהילות חקלאים של תקופת הברזל אשר השתייכו לשבטי הבנטו, החלו מקימות יישוב סביב דיר מרכזי. עם הזמן מספר היישובים גדל והאוכלוסייה פיתחה קשרי סחר עם חופי האוקיינוס ההודי, דבר הנלמד ממצאים דוגמת חרוזי זכוכית ומוצרי שנהב מיובאים. מתקופה זו השתמרו 23 אתרים ארכאולוגיים והתקופה קרויה על שמו של אחד האתרים בזימבבווה. היישוב הגדול ביותר בתקופה זו קרוי שרודה, והוא מנה בין 300 ל-500 תושבים. סביבו התרכזו יתר היישובים ברדיוס של עד 40 ק"מ. המנהיג העליון התגורר בשרודה שתפקדה כעיר בירה בעוד שביישובים האחרים היו מנהיגים משניים. הכלכלה נסמכה על גידול העדרים, ציד, דיג מהנהרות וגידול של דורה.

### תקופת K2 (1020-1220)
אבותיהם של שבטי שונה תפסו את מקומה של אוכלוסיית הז'יזו, אף שהם שימרו תחילה את הנוהג להתרכז סביב דיר מרכזי. עם הזמן נוצרה הבחנה בין השכבה השלטת לפשוטי העם והמבנה שנסמך על ארגון העדרים החל להיחלש. הדיר הורחק ממרכז היישוב לשוליו וניכר שעיבוד האדמה הפך אינטנסיווי יותר. מתקופה זו התגלו 89 אתרי יישוב, והיישוב המרכזי המכונה K2 קם כ-7 ק"מ דרומית-מערבית לשרודה שננטש. ביישוב זה התגוררו בין 1,000 ל-2,000 איש. הכלכלה נהייתה מגוונת יותר ולדורה נוספו גם שעועית ודוחן. כ-6,500 חרוזי זכוכית שנמצאו באתר מעידים על התגברות יחסי המסחר של היישוב, וקיימות עדויות לעיבוד ברזל ונחושת.

### תקופת מופונגובווה (1220-1290)
חברה בעלת שלטון מרכזי שנחלקה לעד חמישה מעמדות, שלטה על שטח נרחב של כ-30,000 קמ"ר. האוכלוסייה התגוררה בכ-80 נחלות ומנתה כ-9,000 איש בסך הכל. הממצא החשוב ביותר מתקופה זו הוא האתר הארכאולגי של גבעת מופונגובווה, כ-2.5 ק"מ דרומית-מזרחית למקום מפגשם של נהרות הלימפופו והשאשה. בעיר התגוררו בין 3,000-5,000 תושבים - פשוטי העם במורדות הגבעה בצידה הדרומי, והשכבה השלטת על הגבעה עצמה. שטחו הכולל של היישוב היה כ-10 הקטאר. שרידיו של מכלול גדול - ככל הנראה ארמון - התגלו במרכז הגבעה, ודי במבנים, בקברים ובשרידי גללי עדרים שהתגלו במקום, כדי להעיד על שליטה ריכוזית בעדרים ועל צבירת עושר רב. בין היתר נמצאו באתר כלי קדרות מסין, כלי זכוכית, חרוזים שיכול והגיעו מפרס וזהב בצורות שונות. ממצאים אלה מעידים על סחר עם הודו וסין דרך נמלי האוקיינוס ההודי אליהם יצאה מפונגובווה זהב ושנהב. לאחר תקופה זו, בשל שינויי אקלים, שוב לא ניתן היה לכלכל אוכלוסייה גדולה, וממלכת מומפונגובווה התפוררה.

## קישורים חיצוניים

* הפארק הלאומי מפונגובווה

קטגוריה:ערכים שבהם תבנית בריטניקה אינה מתאימה
קטגוריה:דרום אפריקה: אתרי מורשת עולמית
קטגוריה:דרום אפריקה: היסטוריה
אילן ברקוביץ' (כדורסלן)

**אילן ברקוביץ**' (נולד ב-1 בפברואר 1975) הוא מאמן וכדורסלן ישראלי המשחק בעמדת הרכז.

## קריירה
בארבע שנותיו הראשונות בקריירה שיחק ברקוביץ' בעירוני נהריה, אך רק לאחר ירידתה לליגה הלאומית החל לקבל דקות משחק משמעותיות. בעונתו האחרונה בנהריה שיחק 22 משחקים בהם קלע 18.2 נקודות בממוצע למשחק. בעונת  עבר לשחק בהפועל אילת ובעונה שלאחר מכן שיחק במכבי חדרה. לאחר מכן ירד לשחק בליגה הארצית וחתם בהפועל מעיליא לשנתיים. בעונת  שב לעירוני נהריה ועם 11.4 נקודות בממוצע למשחק סייע לה לחזור לליגת העל.

בעונת  עבר להפועל גלבוע/גליל עליון ובעונתו השנייה בה נבחר לשחקן השישי של העונה בליגת העל. לאחר חמשת המחזורים הראשונים של עונת  עבר למכבי חיפה ולאחר עונה אחת עבר להפועל תל אביב עימה שיחק גם ביורופליג. בעונה שלאחר מכן חתם בהפועל חולון והיה גורם מרכזי בעלייתה לליגת העל כשהוא נבחר לחמישיית העונה של הליגה הלאומית.

בעונת  עבר לשחק בהפועל באר שבע ושוב נבחר לחמישיית העונה של הליגה, בעונה שלאחר מכן קיבל גם את תפקיד המאמן של קבוצת הנוער של המועדון. לאחר קריסתה של באר שבע החליט ברקוביץ' לחזור לליגת העל וחתם בעירוני רמת גן, אך כבר בפתיחת העונה שוחרר וחתם בהפועל עפולה, עימה עלה שוב לליגת העל. לאחר עונה זו חתם בהפועל חיפה. בתחילת עונת 2010/11 חתם ברקוביץ' באליצור נווה דוד רמלה.

לאחר שתי עונות מוצלחות ברמלה, ירד ברקוביץ' לליגה הארצית וחתם בקבוצת א.ס. רמת השרון לה סייע לעלות לליגה הלאומית.

בשנת 2015 עלה ברקוביץ' פעם נוספת הפעם עם הפועל רמת גן לליגה הלאומית ובין השנים 2015-2017 שיחק במדי בית"ר כפר יונה מהליגה הארצית, איתה העפיל לחצי גמר הפלייאוף.

ב-2017 שימש כמאמן קבוצת הנוער של הפועל גבעתיים/רמת גן בליגה הלאומית.

ביולי 2017 חתם כשחקן בקבוצת מכבי הוד השרון בפברואר 2018 נפצע וגמר את העונה.

בקיץ 2018 אימן את קבוצת הבוגרים של אליצור רמלה ובסיום העונה העפיל עימה לליגה הארצית.

ביוני 2019 חזר ברקוביץ' לכפר יונה בליגה הארצית, שם הוא משמש כמאמן ראשי וכשחקן.

לקראת עונת 2023/2024 עבר ברקוביץ' להפועל רמת גן / גבעתיים. 

## הערות שוליים

## קישורים חיצוניים

קטגוריה:כדורסלנים ישראלים
קטגוריה:כדורסלני עירוני נהריה
קטגוריה:כדורסלני הפועל אילת
קטגוריה:כדורסלני מכבי חדרה
קטגוריה:כדורסלני הפועל גליל עליון
קטגוריה:כדורסלני מכבי חיפה
קטגוריה:כדורסלני הפועל תל אביב
קטגוריה:כדורסלני הפועל חולון
קטגוריה:כדורסלני מכבי עירוני רמת גן
קטגוריה:כדורסלני הפועל באר שבע
קטגוריה:כדורסלני הפועל עפולה
קטגוריה:כדורסלני הפועל חיפה
קטגוריה:כדורסלני א.ס. רמת השרון
קטגוריה:כדורסלני מכבי הוד השרון
קטגוריה:כדורסלני אליצור רמלה
קטגוריה:ישראלים שנולדו ב-1975
עבודות עפר

[ממוזער|300px|[קטרפילר די-10|דחפור D10N עובד בשטח: הוא גורף עפר, דוחף אותו ולבסוף שופך אותו לערימה. הדחפור מכין את השטח לסלילת כביש 431.]]
[ממוזער|300px|[דחפור די-9 בשירות צה"ל מבצע עבודות עפר והערמת סוללות.]]
[ממוזער|300px|[מחפר חופר באדמה.]]

**עבודות עפר** הן עבודות הנדסה הכוללות הזזה או העברה של כמויות גדולות של עפר, אדמה, סלעים, חצץ, חול וכדומה. עבודות כאלה נעשות בדרך כלל באמצעות ציוד מכני הנדסי (צמ"ה) כגון דחפורים, מגרדות, מחפרים, שופלים ומשאיות עפר. 

עבודות עפר כוללות פריצת דרכים, סלילת כבישים והנחת מסילות רכבת, בניית סכרים, הקמת סוללות עפר, חפירת תעלות, יישור שטח ועוד.

בהנדסה צבאית, משמשות עבודות עפר גם לבניית ביצורים כגון עמדות מגנן כנגד אש תותחים (כחלק מביצורי קבע כנגד ארטילריה שהתפתחו בעקבות המצאת התותח והעלמות החומות הגבוהות המסורתיות) וטילים נגד טנקים (עבור עמדות מגנן לטנקים ורכב קרבי משוריין), בניית חפירים, חפירת תעלות נ"ט ושוחות והקמת חסימות עפר. כמו כן, נעשה שימוש בעבודות עפר כדי להתגבר על ביצורי האויב על ידי מילוי תעלות, פריצת צירים, הריסת סוללות וכו'.

עבודות עפר דורשות ידע בהנדסה גאוטכנית (כגון נוזליות עפר וחיכוך) וכן הערכת כמויות כדי להבטיח שנפח העפר באזור ה-cut (האזור ממנו מפנים את העפר) יתאים לזה שב-fill (האזור אליו מפנים את העפר), תוך כדי מזעור מרחק התזוזה. בעבר, נעשו חישובים אלה על ידי סרגל חישוב ושיטות כמו חוק סימפסון. כיום ניתן לבצעם באמצעות מחשב ותוכנה ייעודית, כולל אופטימיזציה עבור עלויות הגרירה/דחיפה ולא עבור מרחק הגרירה/דחיפה (שכן העלות לא עומדת ביחס ישר למרחק).

בגלל הכמויות הגדולות של חומר שנדרש להזזה - שיכולות להגיע אף למיליוני מטר מעוקב במקרים של בניית סכרים גדולים - נדרש ציוד מכני הנדסי כבד וגדול כדי לבצע את העבודה ביעילות. ואכן, תחום עבודות העפר עבר מהפכה עם המצאת מגרדת פרזנו והטרקטור ומאוחר יותר כלי הצמ"ה שנגזרו מהם: דחפור, מגרדת, יעה אופני, מחפר, מפלסת, מחפרון, משאיות עפר ומכונות חפירה גדולות.

## קישורים חיצוניים

* ארגון עבודות עפר, התאחדות הקבלים 
* סרטונים וקטעי וידאו
**  דחפור D9R דוחף עפר, יוטיוב
**  צילום של D9T בעבודה באמצעות רחפן, ביוטיוב
**  שני דחפורי D9T בעבודה, יוטיוב

קטגוריה:הנדסה אזרחית
קטגוריה:קרקעות
גוסיפ

**גוסיפ** (באנגלית: **Gossip**, 'רכילות') היא להקת רוק אינדי אמריקאית.

## היסטוריה
### עיצוב הלהקה והיסטוריה מוקדמת
הלהקה הוקמה בשנת 1999 באולימפיה (וושינגטון) וכוללת את הזמרת בת' דיטו, הגיטריסט ברייס פיין והמתופף קטי מנדונקה. בשנת 1999 הוציא לאור K records את המיני אלבום הראשון שלהם "The Gossip".
דיטו תרמה רבות לפרסום הלהקה לאחר שצילום שלה בעירום מלא לשער המגזין "LOVE" הפך לשנוי במחלוקת. מיני-סערה תקשורתית ודיון ציבורי החלו ברחבי העולם בקשר למשקלה הגדול של דיטו, ובעיקר בקשר לעובדה כי דיטו נוהגת בפתיחות רבה בקשר למשקל שלה ובעצם הצילום למגזין קראה תיגר על כל אותן דוגמניות רזות ושדופות שבדרך כלל מככבות על שערי המגזינים.

ההוצאה הבאה שלהם היה אלבום האולפן הראשון שלהם "That's Not What I Heard " בינואר 2001, ולאחר מכן הוציאו מיני אלבום בשם "Arkansas Heat" במאי 2001.

במאי 2003 הלהקה הוציאה את אלבום האולפן השני שלהם שנקרא "Movement".
בנובמבר 2003 הוציאו את אלבום ההופעה החיה הראשון שלהם "Undead in NYC".

בספטמבר מתופף הלהקה קטי, החליט לעזוב את הלהקה לטובת קריירה עצמאית, והלהקה הביאה במקומו את המתופפת האנה בלילי.
האלבום השלישי של הלהקה שבוצע יחד עם המתופפת החדשה הוא "Standing in the Way of Control" שיצא בינואר 2006.

### ההצלחה
הלהקה הוציאה לאור את השיר "Standing in the Way of Control" שנכתב על ידי בת' דיטו המדבר על נישואים חד מיניים בארצות הברית אשר יצאו מחוץ לחוק (דיטו היא לסבית מוצהרת). בקשר לכך העירה דיטו כי: "אף אחד במדינה לא היה מופתע או מזועזע ממה שג'ורג' בוש עשה, אבל כולם צריכים לדעת שאני מרגישה חסרת ישע ומרומה".

במרץ 2007 הלהקה חתמה בחברת התקליטים "Sony Music", והלהקה החלה להתמקד בשירים על הקהילה ההומו לסבית.
חברי הלהקה התבססו בפורטלנד (אורגון), ביוני ובשנת 2007 הופיעו בפסטיבל גלסטונברי.

להקת גוסיפ הוציאו אלבום בשם "Live in Liverpool" בבריטניה וארצות הברית שהוא כולל DVD עם הופעה של הלהקה, האלבום יצא באפריל 2008 והוא הופק על ידי המפיק המוזיקלי ריק רובין.
אלבום נוסף שהלהקה הוציאה הוא "Music For Men" אשר יצא ביוני 2009.

הלהקה עובדת על סרט דוקומנטרי אשר נקרא "All Tomorrow's Parties" אשר מתבסס על פסטיבל המוזיקה ואמור לצאת באוקטובר 2009.

הלהקה מרבה לערוך הופעות בארצות הברית ובאירופה אשר זוכות להצלחה רבה, ובהן מביאה דיטו את כשרונה הווקאלי הייחודי לידי ביטוי בעזרת סגנון שירה דומיננטי המוביל את ההופעה.

## דיסקוגרפיה
### אלבומי אולפן
* *[[That's Not What I Heard]]* (2001)
* *[[Movement (The Gossip album)|Movement]]* (2003)
* *[[Standing in the Way of Control]]* (2006)
* *[[Music For Men]]* (2009)
* *[[A Joyful Noise]]* (2012)
* *[[Real Power]]* (2024)

### מיני אלבום
* *The Gossip (EP)|The Gossip* (1999)
* *Arkansas Heat* (2002)
* *Real Damage* (2005)
* *GSSP RMX* (2006)

### אלבומי הופעה חיה
* *[Undead in NYC* (2003)
* *[[Live in Liverpool (The Gossip album)|Live In Liverpool]]* (2007)

### אלבומי רמיקס
* *RMXD* (2007)

## קישורים חיצוניים

* 

* 

קטגוריה:להקות אינדי אמריקאיות
קטגוריה:להקות רוק אמריקאיות
קטגוריה:להקות שהוקמו בשנת 1999
תנועה מקבילה

בתאוריית המוזיקה **תנועה מקבילה** היא תנועתם של שני קולות לאותו הכיוון באותה קפיצה, כך שהמרווח ביניהם נשמר. לדוגמה, מעבר מדו וסול לרה ולה הוא **קווינטות מקבילות**. תנועה מקבילה אינה רצויה בדרך כלל במוזיקה פוליפונית. יש הפרדה בין תנועה במרווח זך, שאינו כולל את הקוורטה, לתנועה של שאר המרווחים. הסיבה לכך שהתנועה המקבילה אסורה (או אינה מומלצת) היא שבמוזיקה פוליפונית כל הקולות צריכים להיות עצמאיים ובלתי תלויים זה בזה. מקורו של האיסור הוא בקונטרפונקט.

נהוג להשתמש בתנועה מקבילה "אסורה" כדי להדגיש את המלודיה במוזיקה למקלדת למשל, ובמוזיקה מודרנית היא נפוצה גם בליווי.

## מרווחים זכים
תנועה מקבילה באוקטבה, קווינטה, או פרימה, נחשבת אסורה במוזיקה פוליפונית על פי המסורת של באך. איסור זה הוא אולי החמור ביותר בקונטרפונקט. התנועה היחידה המותרת היא בירידה מקווינטה זכה לקווינטה מוקטנת. כלומר, אם בין שני קולות יש מרווח של קווינטה זכה, ושניהם יורדים כך שהמרווח ביניהם נהיה קווינטה מוקטנת (כלומר טריטון). למשל, מדו סול לסי פה. עם זאת, המהלך ההפוך אינו קביל.

לדוגמה, כששני קולות זזים באוקטבות מקבילות הם למעשה רק קול אחד. לכן, אם בתוך ארבעה קולות שניים נעים בתנועה מקבילה של אחד המרווחים לעיל, זה נשמע כאילו יש רק שלושה, והמהלך ההרמוני נחלש מאד.

### תנועה נסתרת
תנועה מקבילה בפרימה, קווינטה או אוקטבה, היא כל כך לא רצויה, שאפילו תנועה שנשמעת כמו תנועה מקבילה אסורה. כששני קולות נכנסים מאותו הכיוון לאחד מהמרווחים הללו ישנה **תנועה נסתרת**. לדוגמה, מהלך מדו סי ללה מי תהיה קווינטה נסתרת.

אמנם מקובל מאוד להימנע מתנועה נסתרת, אך כיוון שהיא פחות חריפה מתנועה מקבילה, יש יותר יוצאים מן הכלל המאפשרים אותה. ראשית, כל תנועה נסתרת אסורה רק בין קולות חיצוניים, כלומר במקרה של ארבעה קולות (בס, טנור, אלט וסופרן) אסור שהאלט או הסופרן יקיימו תנועה נסתרת עם הבס והטנור, אך בין בס לטנור, או בין אלט לסופרן מותר. כמו כן, אם הסופרן יורד בצעד, ואילו הבס יורד בקפיצה, התנועה מותרת. למשל מסול רה, לדו דו (לרוב יגיע בסיום קדנצה) מותר לנוע.

## תנועה מקבילה במרווחים אחרים
תנועה במרווחים אחרים, כשהנפוצים הם טרצה או קוורטה, מותרת אך לא מומלצת. בעוד שהיא לא גורמת לקולות להישמע כקול אחד, היא מחלישה את הייחוד של כל קול, ועל כן לא נהוג להשתמש בה בכמה מהלכים ברצף. לרוב אומרים שעד שלושה מהלכים בתנועה מקבילה שכזו הוא דבר אפשרי, אך יותר מכך גורם לקולות לאבד את עצמאותם. המספר הזה הוא גבול שרירותי, והאוזן היא למעשה הריבון הקובע.

## שימושים בתנועות מקבילות
כאמור, ה"איסורים" או ה"הגבלות" הם למוזיקה פוליפונית, והם נכונים לתקופתו של באך. כיום נפוץ מאוד לשבור אותם במודע, או שלא במודע. לדוגמה, במוזיקה פופולרית או רוק יש מעט נגני גיטרה שלא נעים לאורך שיר שלם כמעט באוקטבות, וקווינטות נסתרות. כמו כן, גם באך היה משתמש בתנועה מקבילה כדי להדגיש. לדוגמה, אחת היצירות המוכרות שלו, טוקטה ופוגה ברה מינור, נפתחת בשני קולות המבצעים את אותה המלודיה במרווח של אוקטבה.

עם זאת, תנועה מקבילה היא תיאור של תופעה פסיכואקוסטית שמשפיעה עלינו בכל מוזיקה שאנו שומעים, גם אם איננו בהכרח מודעים אליה. יש מצבים הרגישים אליה יותר (למשל קוראלים למקהלה) ויש כאלה שפחות (מוזיקה מודרנית), יש מלחינים שהיו משתמשים בה בכוונה, לדוגמה בטהובן, גם במוזיקה שיחסית רגישה אליה.

## ראו גם
* תאוריית המוזיקה - מונחים

קטגוריה:תאוריית המוזיקה
סוויטה (מלון)

[שמאל|ממוזער|300px|סוויטה באחד ממלונות רשת [הילטון.]]
בתחום המלונאות, **סוויטה** (באנגלית: **Suite** – מערכת חדרים) היא יחידת אירוח בבית מלון או במתקן הארחה אחר אשר מציעה רמה גבוהה יחסית למקובל של אירוח ושירותים יוקרתיים נלווים. על פי רוב, סוויטה היא לפחות כפולה בגודלה מיחידת אירוח רגילה וכוללת יותר מחדר אחד. מתקני הארחה רבים מחזיקים ב"סוויטת ירח דבש", ולעיתים יחידות האירוח הטובות והמפוארות ביותר במלון נקראות "הסוויטה המלכותית" או "הסוויטה הנשיאותית" (כדי להעיד על התאמתם לאירוח אישים רמי מעלה), ובדרך כלל הן יהיו בעלות מרפסת פרטית והנוף הטוב ביותר שנשקף מהמלון. 

## מה יש בסוויטה
הסוויטות הן רחבות ידיים וגדולות הרבה יותר מחדר רגיל, ויש בהן רהיטים רבים יותר וברמה גבוהה יותר. סוויטות רבות מורכבות מכמה חדרים בעלי תפקיד שונה, וכלול בהן מלבד חדר שינה גם סלון, מטבח מאובזר ולעיתים גם חדר עבודה, או ספא. כיום קיימים מלונות בוטיק המציעים ללקוחותיהם אך ורק סוויטות. 
במלונות שאינם מלונות יוקרה, המונח סוויטה מתייחס אך ורק לגודל החדר הכפול שלרוב מיועד לאנשי עסקים אשר מלבד לינה משתמשים בחדר על מנת לארח בו פגישות עסקיות קטנות. 

## סוויטות המופיעות בסרטים
סוויטות מפוארות מופיעות בסרטים רבים, ביניהם "אישה יפה", "בדרך לחתונה עוצרים בווגאס", "ג'יימס בונד" ו"שכחו אותי בבית".

*
קטגוריה:תיירות
בל קאופמן

**בלה "בל" קאופמן** (באנגלית: **Bella "Bel" Kaufman**; 10 במאי 1911 – 25 ביולי 2014) הייתה סופרת אמריקאית ממוצא יהודי-רוסי. נכדתו של הסופר שלום עליכם.

## ביוגרפיה
בלה קאופמן נולדה בברלין בירת הקיסרות הגרמנית, שם שהו אמהּ לליה, בתו של שלום עליכם, ואביה, שלמד שם רפואה. כשסיים אביה את לימודיו שבה המשפחה לעיר אודסה שבדרום-מערב האימפריה הרוסית (כיום באוקראינה), ושם גדלה בלה. כבר בהיותה נערה בת 10, בשנת 1921, פרסמה קאופמן את שירהּ הראשון בשפֿה הרוסית, "אביב" (Весна), בכתב-העת האודסאי 'פעמונה' (Колокольчики).

בשנת 1923 היגרה משפחתה לארצות הברית, והשתקעה בניו יורק. בגיל 18 החלה ללמוד ספרות אנגלית במכללת הנטר שבניו יורק, והמשיכה ללימודי תואר שני באוניברסיטת קולומביה. עם תום לימודיה החלה לעבוד בהוראה במספר בתי ספר תיכוניים בעיר ניו יורק, ובמקביל שלחה ידהּ בכתיבה. בין היתר כתבה במגזין "אסקווייר", שם החלה להשתמש בשם העט "בל קאופמן". ב-1965 פרסמה את הרומן 'במעלה המדרגות היורדות' (*Up the Down Staircase*), סאטירה חברתית המבוססת על חוויית ההוראה שלה, אשר מגוללת את סיפורם של מורים צעירים בבית ספר תיכון בניו יורק, בוגרי תוכנית מצטיינים באוניברסיטה, ועל התמודדותם עם עמיתיהם ותלמידיהם. הספר נחל הצלחה כבירה, וכיכב ברשימת רבי המכר של הניו יורק טיימס במשך 64 שבועות. ב-1967 עובד הרומן לסרט קולנוע בעל אותו שם.

בשנת 1979 פרסמה קאופמן רומן נוסף, *Love, etc.&lrm;* (אנגלית: "אהבה וכו'"). מאז חיברה עוד מספר סיפורים קצרים, ובמקביל המשיכה בעבודתה כמורה ומרצה.

## ספרה שתורגם לעברית
***במעלה המדרגות היורדות** (עברית: דוד רון), רמת-גן: מסדה, (1968).

## קישורים חיצוניים

* מיכאל גלשינסקי, 
* נטשה מוזגוביה, נכדתו של שלום עליכם, TheMarker, 18 באוגוסט 2009
* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:סופרות יהודיות אמריקאיות
קטגוריה:סגל אוניברסיטת קולומביה
קטגוריה:מהגרות מברית המועצות לארצות הברית
קטגוריה:יהודים שהיגרו מברית המועצות לארצות הברית
קטגוריה:בוגרות מכללת האנטר
קטגוריה:אמריקאים ממוצא רוסי-יהודי
קטגוריה:אמריקאיות שהגיעו לגיל מאה
קטגוריה:אמריקאיות שנולדו ב-1911
קטגוריה:אמריקאים שנולדו ב-1911
קטגוריה:אמריקאיות שנפטרו ב-2014
קטגוריה:אמריקאים שנפטרו ב-2014
בלה קאופמן

**בלה קאופמן** (11 בספטמבר 1956 – 13 במאי 2021) הייתה אונקולוגית וחוקרת סרטן ישראלית, מנהלת המכון לאונקולוגיית השד ונשיאת המערך האונקולוגי במרכז הרפואי שיבא, פרופסור בפקולטה לרפואה ע"ש סאקלר באוניברסיטת תל אביב. הייתה יושבת ראש עמותת "רופאים לזכויות אדם".

## ביוגרפיה
נולדה וגדלה בירושלים. בנעוריה, למדה בגימנסיה רחביה (סיימה ב-1974). הייתה נשואה ליוסי (מרצה למדעי המחשב). לשניים נולדו בן ובת. התגוררו בקריית אונו.בשנת 2005 אובחנה כחולה בסרטן השד. החלימה לאחר טיפולים, אולם הסרטן חזר ב-2012.

ב-13 במאי 2021 נפטרה מהמחלה. הובאה לקבורה בבית העלמין בתל מונד.

בארגון רופאים לזכויות אדם כתבו בחשבון הטוויטר שלהם:

## קריירה
בשנת 1977 החלה בלימודי רפואה בבית הספר לרפואה של האוניברסיטה העברית בירושלים, ובשנת 1984 קיבלה תואר דוקטור לרפואה. בשנים 1985–1990 התמחתה באונקולוגיה וברדיותרפיה במרכז הרפואי הדסה. בשנת 2001 הצטרפה לסגל המרכז הרפואי שיבא.

עסקה בחקר סרטן שד תורשתי. הובילה מחקר שהבשיל בשנת 2018 לתרופה הראשונה לחולות סרטן שהן נשאיות של הגן BRCA. קאופמן טיפלה במאות חולות סרטן השד, פרסמה מחקרים רבים בתחום ונחשבה לאחת הרופאות האנושיות והאמפתיות ביותר בישראל. בזכותה, נמשך המחקר בתרופה "לינפרזה", שהצילה חיים של אלפי נשים בעולם.

משנת 2008 ועד לפטירתה, הייתה חברה בוועדת המחקר של האגודה למלחמה בסרטן. הייתה חברה בפורום בינלאומי של רופאים העוסקים בסרטן שד תורשתי. הייתה יושבת ראש עמותת "רופאים לזכויות אדם".

## פרסים והוקרה
* 2013 - פרס בכנס של ASCO, החברה האמריקנית לאונקולוגיה קלינית בשיקגו.
* 2018 - נכללה ברשימת PowerWomen של "פורבס ישראל".
* 2020 - Basser Global Prize.

## קישורים חיצוניים

* 
* מאמרי בלה קאופמן, באתר PubMed

* 
* 
* 

* Renowned oncologist and researcher, Professor Bella Kaufman, died on 13 May 2021
* Bella Kaufman, MD, American Society of Clinical Oncology

**מכּתביה**:
* 
* 
* 

## הערות שוליים

קטגוריה:אונקולוגים ישראלים
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:חוקרות סרטן ישראליות
קטגוריה:אונקולוגיות ישראליות
קטגוריה:חוקרי סרטן ישראלים
קטגוריה:מנהלות ישראליות
קטגוריה:מנהלים ישראלים
קטגוריה:ישראליות זוכות פרסים: מדע וטכנולוגיה
קטגוריה:דירקטוריות ישראליות
קטגוריה:דירקטורים ישראלים
קטגוריה:פעילים חברתיים ישראלים
קטגוריה:פעילות חברתיות ישראליות
קטגוריה:קריית אונו: אישים
קטגוריה:יושבי ראש ונשיאי עמותות
קטגוריה:ישראליות שנפטרו מסרטן השד
קטגוריה:ישראלים שנפטרו מסרטן
קטגוריה:ישראליות שנולדו ב-1956
קטגוריה:ישראלים שנולדו ב-1956
קטגוריה:ישראליות שנפטרו ב-2021
קטגוריה:ישראלים שנפטרו ב-2021
קטגוריה:אישים הקבורים בבית הקברות בתל מונד
Like a Rolling Stone

"**Like a Rolling Stone**" (בעברית: "**כמו אבן מתגלגלת**") הוא שיר שנכתב ובוצע על ידי בוב דילן ב-1965, ומדבר על אישה שמאבדת את כספה, הופכת לבודדה ונאלצת לחיות ברחוב.

השיר נחשב אחד השירים הבולטים בקריירה של דילן וכאחד השירים המשפיעים בשנות ה-60. בשנת 2004 דירג מגזין הרולינג סטון את השיר במקום הראשון ברשימת 500 השירים הגדולים בכל הזמנים.
השיר פתח את האלבום Highway 61 Revisited שיצא בשנת 1965 ונחשב על ידי רבים לאלבומו הבולט ביותר של דילן ביחד עם האלבום Blonde on Blonde שיצא שנה אחריו.

אורך השיר הוא מעל לשש דקות ונחשב כאבן יסוד ביצירת ז'אנר הפולק רוק. האלבום עצמו מייצג את המעבר של דילן לגיטרות חשמליות, מעבר שזכה לביקורות רבות בקרב אוהדי הפולק שראו בדילן באותה תקופה משיח ולאחר המעבר ראו בו בוגד, אך זכה גם לביקורות מהללות מצד מבקרי המוזיקה ונחשב לאחד מהאירועים שהשפיעו בצורה ניכרת על המוזיקה במאה ה-20 לצד פסטיבל וודסטוק והאלבום Sgt. Pepper's Lonely Hearts Club Band של הביטלס.

ב־4 בנובמבר 2013 הוציאה חברת קולומביה אוסף של כל תקליטי דילן הכולל את 35 אלבומי האולפן של דילן, 6 אלבומים מהופעות חיות ואלבום של סינגלים ושירים אחרים שלא מצאו את מקומם באלבום עד הוצאה זאת. על מנת לקדם את הוצאת האלבום הזה הוציאה לאור חברת קולומביה קליפ חדשני לשיר אותו יצרו הבמאי הישראלי וניה הימן והמפיק יוני בלוך, הקליפ איפשר לצופים להחליף בין 16 ערוצי טלוויזיה שבכולם דמויות עושות ליפ סינק לשיר. בדצמבר 2013 זכה הקליפ לתואר קליפ השנה של המגזין "טיים".

## משתתפים
לדברי אולוף ביורנר:

* בוב דילן - שירה, גיטרה, מפוחית
* מייק בלומפילד - גיטרה
* בובי גרג - תופים
* פול גריפין - פסנתר
* אל קופר - עוגב
* ג'ו מאצ'ו ג'וניור - גיטרה בס

## מיקומי שיא

## קישורים חיצוניים
*מילות השיר באתר הרשמי של בוב דילן
*וידאו קליפ של השיר באתר הרשמי של בוב דילן

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי בוב דילן
קטגוריה:שירים באנגלית
קטגוריה:שירי פולק רוק
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירי זהב בממלכה המאוחדת
קטגוריה:סינגלים בהוצאת קולומביה רקורדס
ישראל יצחק

**ישראל יצחק** (נולד ב-1953) הוא ניצב בדימוס במשטרת ישראל, אשר בתפקידו האחרון כיהן כסגן המפקח הכללי של משטרת ישראל.

## ביוגרפיה
יצחק נולד בירושלים ב-1953, הוריו עלו מעיראק שנתיים קודם לכן. שירת בצה"ל בחיל השריון ולחם במלחמת יום הכיפורים במסגרת פלס"ר 7, נפצע באורח קשה בקרב עמק הבכא. לאחר המלחמה המשיך בשירות קבע עד שהשתחרר בדרגת סגן לאחר תפקיד סגן מפקד פלוגה.

ב-1978 התגייס למשטרת ישראל ולשירות במשמר הגבול, שם שירת כמפקד פלוגה, קצין אגף מטה וקצין מבצעים ביהודה ושומרון, מפקד מג"ב עזה, מפקד משמר הגבול מרכז (קו התפר) ומפקד מג"ב שומרון. במהלך שירותו עוטר בעיטור השירות של משטרת ישראל על תפיסת חוליית מחבלים.

ב-2004 קודם לדרגת תת-ניצב ומונה לסגן מפקד משמר הגבול וב-2005 קודם לדרגת ניצב ומונה למפקד מחוז ש"י של המשטרה, האחראי על אכיפת החוק באזור יהודה ושומרון. בתקופתו כמפקד התבצעה תוכנית ההתנתקות ויצחק פיקד על פינוי ההתנחלויות שא-נור וחומש. בפברואר 2006 פיקד על הפינוי האלים של עמונה, התנהלות כוחות המשטרה בפינוי ספגה ביקורת, שהביאה להקמת ועדת חקירה פרלמנטרית שקבעה כי בפינוי הופעל כוח מופרז.

במאי 2007 מונה למפקד משמר הגבול. בתקופתו מוסד ואורגן מחדש מג"ב ירושלים, ועל מג"ב הוטלה אחריות על הטיפול במגזר הכפרי. במאי 2011 מונה לסגן המפכ"ל החדש יוחנן דנינו וכיהן בתפקיד עד מאי 2013.

ביולי 2021 התמנה ליו"ר עמותת הכומתות הירוקות.

יצחק מתגורר במושב זכריה נשוי אב לשלושה וסב לשבעה.

250px|ממוזער|ימין|ישראל יצחק במעבר קלנדיה, ברקע מאות מתפללים בדרכם לתפילות יום השישי בהר הבית, אוגוסט 2012

## קישורים חיצוניים
* יהלי סער, מסמן את הגבול, במחנה, 16.12.2009
* ניצב ישראל יצחק באתר משטרת ישראל
* 

## הערות שוליים

קטגוריה:מפקדי משמר הגבול
קטגוריה:מפקדי מחוז ש"י במשטרת ישראל
קטגוריה:סמפכ"לי משטרת ישראל
קטגוריה:שוטרים שעוטרו בעיטור השירות
קטגוריה:זכריה: אישים
קטגוריה:חיילי פלס"ר 7
קטגוריה:חיילי חיל השריון במלחמת יום הכיפורים
קטגוריה:ניצבי משטרת ישראל
קטגוריה:אישים ממוצא יהודי-עיראקי
קטגוריה:ישראלים שנולדו ב-1953
אס"א תל אביב (כדורמים)

**מועדון הכדורמים אס"א (איגוד ספורט אקדמי) תל אביב** הוא קבוצת כדורמים שהוקמה על ידי סטודנטים, ורבים משחקניה הפעילים הם סטודנטים או אקדמאים.המועדון מהווה חלק מאגודת אס"א תל אביב, שפעילה גם בתחומים כטניס וכדוריד. הקבוצה משחקת בליגה הלאומית בכדורמים.

הקבוצה זכתה תשע פעמים באליפות המדינה (הזכייה האחרונה ב-2016/2017) ושמונה פעמים בגביע המדינה (הזכייה האחרונה ב-2017/18).

בעונות 2010/11-2011/12 השתתפה בליגה האירופית בכדורמים.

שחקניה הבולטים מהווים דרך קבע חלק חשוב של נבחרת ישראל בכדורמים.

## תארים
* **[[הליגה הלאומית בכדורמים|אליפות ישראל]]** (9): 2001/2002, 2003/2004, 2004/2005, 2007/2008,,2009/2010, 2013/2014, 2014/2015, 2015/2016, 2016/2017.
* **[[גביע המדינה בכדורמים]]** (8): 1985/1986, 2001/2002, 2006/2007, 2007/2008, 2008/2009, 2011/2012, 2015/2016, 2017/2018.

## מחלקת הנוער
למועדון מחלקת נוער שפרצה בשנים האחרונות קדימה ומובילה בתחומה בארץ.
במשך כל שנה קבוצות הילדים והנוער הן בין הקבוצות הבכירות בישראל.בשנת 2009 קבוצת הנוער לקחה אליפות היסטורית לאחר שנים רבות ללא תארים במחלקות הנוער.
## בית הספר לשחייה וכדורמים
המועדון מפעיל את בית הספר לשחייה וכדור מים. בית הספר פועל במשך כל השנה וקולט בנים ובנות בגילאי 6 - 13. תוכנית האימונים בבית הספר לכדור מים כוללת אימוני שחייה המשולבים במשחקי כדור ומיומנויות משחק הכדור מים. כמו בכל בית ספר לשחייה, לומדים הילדים את ארבעת סגנונות השחייה: חתירה, חזה, גב ופרפר ובנוסף משולבים משחקי כדור במים, כך על ידי שילוב של מיומנויות שחייה, פיתוח יכולות גופניות ושילוב משחקי כדור משיגים הילדים יכולת ספורטיבית רחבה.

## שחקני עבר בולטים
* אמיר אלאלוף
* דימיטרי וונקביץ'
* סרגיי פרלוב
* רמי פריזר
* זוהר רהב
* עופר פרידמן
* פרנסיס גרוס
* רפי מלמן
* מיקי וייצן
* יוסי קאופמן
* בני קרני
* אורי ברגמן
* עודד ארליך
* אופיר גולומבק
*תומר אלאלוף
*מיכאל שטיינברג

## קישורים חיצוניים
* מועדון כדורמים אס"א תל אביב

תל אביב
קטגוריה:תל אביב-יפו: מועדוני ספורט
שחר איילון

**שחר איילון** (נולד בשנת 1955) הוא קצין משטרת ישראל בדימוס בדרגת ניצב, ובתפקידו האחרון כיהן כמפקד מחוז תל אביב. לאחר פרישתו, כיהן גם כנציב כבאות והצלה וכמנכ"ל רכבת ישראל.

## ביוגרפיה
איילון נולד, גדל והתחנך בירושלים, בשכונת קריית היובל. נצר למשפחות ראב, שטמפפר והרשלר שעלו מהונגריה לארץ ישראל במאה ה-19. בן לדוד איילון (הרשלר), שהיה אלוף ארץ ישראל בקפיצה במוט, מזכיר מועצת הפועלים ועסקן באגודת הספורט של הפועל ירושלים, ולרות איילון, בעלת מדליית זהב במכביה השלישית בריצת משוכות ומורה לחינוך גופני. בצעירותו היה ספורטאי מצטיין וחבר נבחרת ישראל לנוער באתלטיקה, במסגרתה התחרה בריצות ל-400, ל-800 ול-1500 מטרים. איילון אף שהה עם נבחרת הנוער בכפר האולימפי בזמן טבח הספורטאים באולימפיאדת מינכן. את שירותו הצבאי עשה כמדריך כושר קרבי.

### שירותו במשטרת ישראל
לאחר שירותו הצבאי גויס לשורות הימ"מ ושירת ביחידה משנת 1977 עד 1980 כמפקד מחלקה. עשה הסבה למשטרה ה"כחולה" ושירת במגוון תפקידים בהם מפקד יחידת הסיור במרחב ירקון, מפקד תחנת אילת בשנים 1984–1985 וקצין מבצעים של המחוז הדרומי עד 1988. בשנת 1988 התמנה לראש לשכת סיור מרחבית בירושלים. על תפקודו במהומות הר הבית באוקטובר 1990 זכה לעיטור המופת של משטרת ישראל. ב-1991 קודם לתפקיד מפקד תחנת הבירה ובשנים 1993–1994 שירת כמדריך ראשי בבית הספר לשוטרים. ב-1995 מונה לסגן ראש אגף שיטור וביטחון וב־1998 לסגן מפקד מחוז תל אביב.

בשנת 2001 קודם לדרגת ניצב ומונה למפקד מחוז יהודה ושומרון. במסגרת תפקידו פיקד באוקטובר 2002 על פינוי חוות גלעד. בתדריך לכוחות המשטרה לפני הפינוי הורה לשוטרים להסיר את תגי הזיהוי האישיים שלהם ממדיהם ואם יתבקשו להזדהות לטעון ששמם הוא "שחר איילון". על כך ספג הערה פיקודית מהמפכ"ל שלמה אהרונישקי.

בשנת 2004 מונה לראש אגף התנועה. בתפקידו זה הקים את היחידה המרכזית של האגף העוסקת באיסוף וריכוז מידע, ביצוע פעילות מבצעית וחקירתית על מנת לסייע במאבק בתאונות הדרכים. באפריל 2007 החל לכהן כמפקד המחוז הצפוני (דבר שגרם לפרישתו סגן מנהל המחוז דב לוצקי מהשרות), אך ימים ספורים אחר כך עזב לטובת כהונה כסגן המפכ"ל החדש דודי כהן. במאי 2009 נכנס לתפקידו כמפקד מחוז תל אביב.

### לאחר השירות במשטרה
לאחר שהפסיד בהתמודדות מול יוחנן דנינו על תפקיד המפכ"ל של משטרת ישראל, הועלה באפריל 2011 לדרגת רב-טפסר ומונה לנציב כבאות והצלה תפקיד אותו מילא עד 2 במאי 2016.

בינואר 2017 מונה למנכ"ל רכבת ישראל. איילון פרש מתפקידו במרץ 2019, כך סוכם בדצמבר 2018 בינו לבין יו"ר הרכבת, דן הראל. פרישתו של איילון באה לאחר פרסומים על פיהם אישר רכש קרונות לרכבת בלא אישור משרד האוצר.

החל מפברואר 2020 מכהן כמנכ"ל מרכז הספורט באוניברסיטת תל אביב.

### השכלה וחיים פרטיים
איילון בעל תואר ראשון בסוציולוגיה ומדע המדינה מהאוניברסיטה העברית בירושלים ובעל תואר שני במדע המדינה מאוניברסיטת חיפה.

איילון נשוי ואב לשני ילדים ואח בכור לשניים- זיו וטל.

## קישורים חיצוניים

*
* 
* 
* 
* 

## הערות שוליים

קטגוריה:ניצבי משטרת ישראל
קטגוריה:מפקדי מחוז תל אביב במשטרת ישראל
קטגוריה:מפקדי מחוז הצפון במשטרת ישראל
קטגוריה:מפקדי מחוז ש"י במשטרת ישראל
קטגוריה:ראשי אגף התנועה
קטגוריה:סמפכ"לי משטרת ישראל
קטגוריה:רצי משוכות ישראלים
קטגוריה:שוטרים שעוטרו בעיטור המופת
קטגוריה:שוטרי משמר הגבול
קטגוריה:נציבי כבאות והצלה
קטגוריה:לוחמי הימ"מ
קטגוריה:רצים ישראלים למרחקים בינוניים
קטגוריה:אצנים ישראלים
קטגוריה:בוגרי האוניברסיטה העברית בירושלים
קטגוריה:מנכ"לי רכבת ישראל
קטגוריה:מנכ"לים יוצאי משטרת ישראל
קטגוריה:ישראלים שנולדו ב-1955
קטגוריה:קריית היובל: אישים
האיגרות הכלליות

**האיגרות הכלליות** (ביוונית: **Οι Καθολικές επιστολές** "האיגרות הקתוליות") הן שבע איגרות, שכפי המיוחס באמונה הנוצרית, נכתבו על ידי השליחים של ישו ומקובצות בברית החדשה לאחר איגרות פאולוס. שמן, "האיגרות הכלליות", ניתן להן משום שבניגוד לאיגרות פאולוס, הן מיועדות לכלל המאמינים הנוצרים ולא לאדם או לקהילה מסוימת.

שבע האיגרות מכונות על שם הכותב המיוחס לכל אחת מהן. שבע האיגרות וסידורן בברית החדשה:

## קישורים חיצוניים
* האיגרות הכלליות בתוך הברית החדשה: בתרגום פרנץ דליץ', ובתרגום חדש.

*
קטגוריה:ערכים שבהם תבנית בריטניקה אינה מתאימה
**
דרורית קצרת-אצבעות

**דרורית קצרת-אצבעות** (שם מדעי: *Carpospiza brachydactyla*) היא ציפור שיר ממשפחת הדרוריים.
## מאפיינים
אורכה עד 15.5 ס"מ. צבעה הכללי אפרפר אחיד ללא פספוס, המקור קצר וחזק באורך של כ-1.5 ס"מ, גבתה קצרה ולא בולטת, טבעת העין בהירה וממרחק קרוב ניתן לראות 2 פסי כנף קלים ובהירים. אצבעותיה קצרות, ומכאן שמה.

מזונה של הדרורית הוא זרעים, זרעונים, פירות, ירקות וחרקים. אזורי המחיה שלה הם אזורים הרריים עם צמחייה עשבונית מועטה ועצים פזורים. הדרורית חולפת בארץ ישראל בסתיו ובאביב, היא דוגרת ומקייצת בחרמון בשומרון ובהר הנגב. המקום המומלץ ביותר לצפייה בדרורית הוא החרמון.

## קישורים חיצוניים

* דרורית קצרת-אצבעות, באתר תצפית לעולם הטבע

## הערות שוליים

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:דרוריים
קטגוריה:ארץ ישראל: דרוריים
קטגוריה:עופות יחידים בסוגם
קרום הלב

שמאל|ממוזער|250px|הדמיה של רקמת כיס הלב

**קרום הלב** (TA: **pericardium**, מכונה גם **כיס הלב** ו**מסב הלב**) הוא שק עם דופן כפולה העוטף את הלב ואת מוצא כלי הדם הגדולים ומפריד בינם לבין אברי חזה אחרים. כשמתייחסים לשתי דפנות השק כרקמה המשכית אחת, השכבה החיצונית של קרום הלב מכונה מסב הלב הליפי (pericardium fibrosum) והשכבה הפנימית מכונה מסב הלב הנסיובי (pericardium serosum). בין דפנות מסב הלב הנסיובי, נמצא חלל קרום הלב (cavitas pericardiaca) ובו נוזל קרום הלב (הנוזל הפריקרדיאלי, pericardial fluid).

מסב הלב הליפי עשוי מרקמת חיבור והוא המשכי עם שכבת הגלימה החיצונית של כלי הדם הגדולים הנכנסים אליו.

מסב הלב הנסיובי מורכב משתי דפנות, מסב הלב הדופני (pericardium parietalis), הנמצא בדופן השק המרוחקת יותר מהלב, ומסב הלב הקרבי (pericardium visceralis). מסב הלב הקרבי הוא הדופן הפנימית של השק והוא למעשה רקמת הלב החיצונית ביותר בלב. השכבה הנסיובית של מסב הלב הקרבי נקראת עילית הלב (אפיקרד - epicardium).

העצב המעצבב את קרום הלב הוא עצב הסרעפת וכלי הדם המספק דם לרקמה זו הוא עורק מסב הלב והסרעפת המתפצל מעורק החזה הפנימי.

תפקידי קרום הלב הם קיבוע הלב בחלל המדיאסטינום, הגנה על הלב מזיהומים, מניעת ניפוח יתר של הלב ומניעת חיכוך וחבלה ללב. דלקת קרום הלב (או פריקדיטיס) עשויה להתבטא בהצטברות מוגברת ולא תקינה של נוזל בקרום הלב המכונה תפליט פריקרדיאלי. הצטברות נוזל הלוחצת על שריר הלב ופוגעת בתפקודו מכונה טמפונדה קרדיאלית (דחס מסב הלב) והטיפול במצב זה הוא ניקור פריקרדיאלי.

דלקת קרום לב מכווץ הוא מצב רפואי, המאופיין בקרום לב מעובה, פיברוטי, המגביל את יכולתו של הלב לתפקד כרגיל
## ראו גם
* לב האדם
* רקמות הלב

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לב